Аллаһ кешеләргә бөтөн нимәне лә биргән. Күп кешеләрҙә иһә ҡәнәғәтлек тойғоһо юҡ. Ысынында иһә, риза булған кеше — иң ҙур хазинаға эйә булған кеше ул. Һеҙҙең халыҡ сабыр ҙа, ҡәнәғәт тә, машаАллаһ. Был матур сифатты Аллаһ биргән һеҙгә. Был бик ҙур ниғмәт, байлыҡ. Ҡомһоҙ кешегә тотош донъяны бирһәң дә, туймаҫ. Ҡәнәғәт кеше бер телем икмәк, хатта бер телем ҡоро икмәк һәм һыу менән дә ҡәнәғәт булыр. Аллаға шөкөр итер, тыныс булыр.